ta_102491_0	கப்பம் பெற்ற சம்பவம் தொடர்பாக களனிதிஸ்ஸ ராணுவ முகாமில் பணியாற்றும் ராணுவ சிப்பாய்கள் 4 பேர் நேற்று முகத்துவாரம் காவல்துறையினரால் கைது செய்யப்பட்டுள்ளனர்.
ta_102491_1	மட்டக்குளி - சமித்திபுர பிரதேசத்தில் உள்ள சிலரிடம் அவர்கள் இரண்டு தருணங்களில் கப்பம் பெற்றதாக காவல்துறையினர் தெரிவித்தனர்.
ta_102491_2	இது தொடர்பாக கப்பத் தொகையை வழங்கியவரின் மனைவி காவல்நிலையத்தில் முறையிட்டுள்ளார்.
ta_102491_3	இதன்படி, சந்தேகத்திற்குரிய ராணுவ சிப்பாய்கள் கைது செய்யப்பட்டுள்ளனர்.
ta_102491_4	தமது வீட்டு தொலைபேசிக்கு அழைப்பை ஏற்படுத்தி அச்சுறுத்தல் மேற்கொண்டு கப்பம் கோரியதாக அந்த பெண் தமது முறைப்பாட்டில் தெரிவித்துள்ளார்.